चेन्नई ओपन में गॉफिन ने सोमदेव को हराया  
सोमदेव देवरमन की डेविड गॉफिन के हाथों हार के साथ ही एयरसेल चेन्नई एटीपी ओपन में भारत की एकल प्रतिस्पर्धा में चुनौती समाप्त हो गई।
सोमदेव देवरमन की डेविड गॉफिन के हाथों हार के साथ ही एयरसेल चेन्नई एटीपी ओपन में भारत की एकल प्रतिस्पर्धा में चुनौती समाप्त हो गई। भारत के शीर्ष खिलाड़ी :सिंगल्स: सोमदेव को बेल्जियम के डेविड गॉफिन ने सीधे सेटों में मात दी।  एटीपी टूर्नामेंट में अब तक का अपना पहला मैच खेल रहे गॉफिन ने सोमदेव को 6-2, 6-2 से सीधे सेटों में हरा कर भारत की एकल प्रतिस्पर्धा में चुनौती समाप्त कर दी। दोनों के बीच 86 मिनट तक मैच चला। गॉफिन का दूसरे चरण में पिछले वर्ष के उपविजेता स्टेनिसलौस वाव्रिंका से मुकाबला होगा।